Daumantas (drama)
„Kunigaikštis Daumantas, kilęs iš senovinės Lietuvos kunigaikščių giminės“ (lot. Daumondus vetusto principum Lituanorum sanguine oriundus princeps) – panegirinė drama, kuri buvo vaidinama 1690 metais jaunųjų Kauno jėzuitų. Dramos mecenatas – Mykolas Daumantas Siesikiškis. Daumantų Siesikiškių giminė save kildino iš Daumanto Videniškio (Rimantaičio). Yra tik vienas išlikęs šio Daumanto paminėjimas. Išlikusioje teatro programėlėje trumpa trijų veiksmų dramos santrauka. Programa pradedama trumpa Strijkovskio Kronikos citata apie Daumantą, sumušusį įsiveržusią Livonijos Ordino kariuomenę. Veikėjai: kunigaikštis Daumantas, likimo deivė Providencija; Marsas; karo deivė Bellona; kariai; Žiemgalių kariuomenė; belaisvis, vokiečiai.